เพื่อไทย เสนอ เลื่อนเปิดเทอม ออกไปเป็น 1 ส.ค. หวั่น โควิด-19 แพร่เชื้อ
เพื่อไทย ชี้ เรียนออนไลน์ ไทยยังไม่พร้อม แนะ บิ๊กตู่ สั่งเลื่อนเปิดเทอมออกไปอีก 1 เดือน จาก 1 ก.ค. เป็น 1 ส.ค. ได้หรือไม่ เปิดเร็ว หวั่นแพร่เชื้อโควิด-19วันที่ 23 เม.ย. นายวรสิทธิ์ กัลป์ตินันท์ ส.ส.อุบลราชธานี พรรคเพื่อไทย เปิดเผยว่า จากการลงพื้นที่พบปะประชาชนในสถานการณ์การระบาดของไวรัสโควิด-19 รวมทั้งมอบสิ่งของเพื่อบรรเทาทุกข์ และป้องกันสุขภาพอนามัยประชาชนทั้งหน้ากากอนามัยและเจลล้างมือ เพื่อเป็นขวัญและกำลังใจว่าคนไทยไม่ทิ้งกัน ประชาชนตอบรับดีมาก และต้องการให้สถานการณ์ที่เกิดขึ้นผ่านไปเร็ววัน เพื่อต้องการกลับมาทำมาหากินสร้างรายได้ให้ครอบครัวนอกจากนี้ พี่น้องประชาชนโดยเฉพาะผู้ปกครองฝากข้อร้องเรียนไปยัง พลเอกประยุทธ์ จันทร์โอชา นายกรัฐมนตรี ผ่านไปยังกระทรวงศึกษาธิการ ว่า จากเดิมที่กระทรวงศึกษาธิการ กำหนดให้สถานศึกษาเลื่อนการเปิดภาคเรียนที่หนึ่ง ปีการศึกษา 2563 จากวันที่ 16 พฤษภาคม พ.ศ.2563 เป็นวันที่ 1 กรกฎาคม พ.ศ.2563 ทางประชาชนส่วนใหญ่มองว่า ยังไม่มีความพร้อมและกังวลว่า การระบาดเชื้อไวรัสโควิด-19 ยังไม่บรรเทาเบาบางลงจะกระทบกับสุขภาพพลานามัยของเด็กนักเรียนนายวรสิทธิ์ กล่าวด้วยว่า ว่า หลายฝ่ายเกรงว่า เมื่อเปิดภาคเรียนแล้วการกระจายของเชื้อไวรัสจะเพิ่มมากขึ้น เพราะมีนักเรียนเป็นจำนวนมาก ตามสถานศึกษาต่างๆ ดังนั้น จึงอยากให้กระทรวงศึกษาพิจารณาในการเลื่อนการเปิดการเรียนออกไปเป็นวันที 1 สิงหาคม 2563 ได้หรือไม่ เพื่อให้แน่ใจว่าเด็กๆ จะปลอดภัย หากเปิดเรียนในเดือนสิงหาคม จะให้เรียนทุกวันก็ได้ ทางผู้ปกครองไม่ขัด เพื่อให้เด็กจะได้เรียนได้ตามหลักสูตรได้ครบถ้วนส่วนกรณีการเรียนออนไลน์นั้นคงจะลำบากเพราะหลายครอบครัวไม่มีความพร้อม ไม่มีคอมพิวเตอร์เพื่อการศึกษา รวมทั้งระบบอินเทอร์เน็ตในประเทศไทยยังไม่รองรับการเรียนออนไลน์ ดังนั้นเมื่อรัฐไม่มีความพร้อมก็ไม่ควรเปิดให้เรียนออนไลน์ จะให้เรียนผ่านมือถือคงยากสำหรับเด็กบางช่วงอายุ เพราะธรรมชาติเยาวชนจะไม่อยู่นิ่ง ดังนั้นนโยบายเรียนออนไลน์ยังไม่ตอบโจทย์สังคมไทย นายวรสิทธิ์ กล่าว
เพื่อไทย ชี้ เรียนออนไลน์ ไทยยังไม่พร้อม แนะ บิ๊กตู่ สั่งเลื่อนเปิดเทอมออกไปอีก 1 เดือน จาก 1 ก.ค. เป็น 1 ส.ค. ได้หรือไม่ เปิดเร็ว หวั่นแพร่เชื้อโควิด-19 
โควิด-19,ไวรัสโคโรน่า,ไวรัสโคโรนา,เลื่อนเปิดเทอม,1ส.ค. 2563,วรสิทธิ์ กัลป์ตินันท์,ส.ส.อุบลราชธานี,ข่าวทั่วไป